b'\n_START_ARTICLE_\nAspects of Love\n_START_SECTION_\nProduccions\n_START_PARAGRAPH_\nLa producci\xc3\xb3 del West End londinenc, dirigida per Trevor Nunn i coreografiada per Gillian Lynne, s\'estren\xc3\xa0 el 17 d\'abril de 1989 al Teatre Prince of Wales, on es represent\xc3\xa0 1.325 vegades. El repartiment original inclo\xc3\xafa a Ann Crum, Michael Ball, Kevin Colson i Kathleen Rowe McAllen. Sarah Brightman, Barrie Ingham i Michael Praed van entrar durant la seva estada. Roger Moore havia d\'encap\xc3\xa7alar la producci\xc3\xb3, per\xc3\xb2 al final va caure del repartiment donades les seves limitacions vocals._NEWLINE_La producci\xc3\xb3 de Broadway, amb el mateix equip creatiu i repartiment de Londres, estren\xc3\xa0 el 8 d\'abril de 1990 i tanc\xc3\xa0 el 2 de mar\xc3\xa7 de 1991, despr\xc3\xa9s de 377 funcions i 22 pr\xc3\xa8vies. Brightman i John Cullum s\'uniren al repartiment. Les cr\xc3\xadtiques van ser demolidores._NEWLINE_El 31 d\'agost de 2007 s\'inici\xc3\xa0 un tour pel Regne Unit, la primera producci\xc3\xb3 en 15 anys. _NEWLINE_L\'album de la producci\xc3\xb3 de Londres preserv\xc3\xa0 el gruix de l\'obra, amb alguna edici\xc3\xb3 per motius de duraci\xc3\xb3. El 2005 s\'edit\xc3\xa0 una nova edici\xc3\xb3 amb tot el material tallat. Quan s\'estren\xc3\xa0 el musical, la can\xc3\xa7\xc3\xb3 "The First Man You Remember", va ser emesa sovint per televisi\xc3\xb3, cantada per Alex i Jenny, tot i que a l\'espectacle \xc3\xa9s cantada per George i Jenny, en un duet entre pare i filla._NEWLINE_El 15 de juliol de 2010 s\'estrena a la Menier Chocolate Factory de Londres el primer revival de l\'espectacle, dirigit de nou per Trevor Nunn i protagonitzat per Michael Arden ( Alex Dillingham) i Katherine Kingsley (Rose Vibert).'